
Lennundusseaduse ja riigilõivuseaduse muutmise seadus

§ 1. Lennundusseaduse muutmine

Lennundusseaduses tehakse järgmised muudatused:

1) paragrahvi 7 lõikes 11 asendatakse tekstiosa „erandeid teeb Transpordiamet“ tekstiosaga „erandi taotlus esitatakse Transpordiametile“;

2) paragrahvi 7 täiendatakse lõikega 13 järgmises sõnastuses:
[bookmark: _Hlk219794421]„(13) Euroopa Parlamendi ja nõukogu määruse (EL) 2018/1139 artiklis 71 nimetatud erandi taotluse läbivaatamise ja erandi otsuse hoidmise eest tasutakse riigilõivu riigilõivuseaduses sätestatud määras.“;

3) paragrahvi 10 lõige 42 muudetakse ja sõnastatakse järgmiselt:
„(42) Mitte-EASA õhusõiduki omanik või käitaja esitab mitte-EASA õhusõiduki lennukõlblikkussertifikaadi saamiseks Transpordiametile taotluse koos järgmiste dokumentidega:
1) õhusõiduki kaalumistunnistus;
2) õhusõiduki tehnilise normdokumentatsiooni nimekiri;
3) õhusõiduki hooldusprogramm;
4) õhusõiduki lennukäsiraamat.“;

4) paragrahvi 10 lõige 5 muudetakse ja sõnastatakse järgmiselt:
[bookmark: _Hlk215662901][bookmark: _Hlk215661703]„(5) EASA õhusõiduki lennukõlblikkussertifikaadi taotluse, lennukõlblikkuse kontrolli sertifikaadi taotluse ning mitte-EASA õhusõiduki lennukõlblikkussertifikaadi taotluse Transpordiametis läbivaatamise eest tasutakse riigilõivu riigilõivuseaduses sätestatud määras.“;

 
[bookmark: para15lg2]„(3) Õhusõiduki vastavust keskkonnakõlblikkusnõuetele tõendatakse:
1) mürasertifikaadiga;
2) tüübikinnituse andmete või muude tootja dokumentidega;
3) pädeva asutuse väljastatud dokumendiga.

(4) Õhusõiduki mürasertifikaadi väljastab Transpordiamet.

(5) Mürasertifikaadi taotluse läbivaatamise eest tasutakse riigilõivu riigilõivuseaduses sätestatud määras.“;

6) paragrahvi 192 lõikes 3 asendatakse tekstiosa „eest tuleb tasuda riigilõiv“ tekstiosaga „ning registerpandi kohta tõendi väljastamise eest tuleb tasuda riigilõivu riigilõivuseaduses sätestatud määras“;

7) paragrahvi 236 lõiget 9 täiendatakse pärast tekstiosa „tunnistuse taotluse“ tekstiosaga „, tunnistuse muutmise taotluse ja duplikaadi väljastamise taotluse“;

8) paragrahvi 461 lõiget 3 täiendatakse teise lausega järgmises sõnastuses:
[bookmark: _Hlk207113289]„Lennujaama julgestuskomitee koguneb vajaduse korral, kuid mitte harvem kui üks kord aastas.“;

9) paragrahvi 463 lõike 4 punkt 6 muudetakse ja sõnastatakse järgmiselt:
„6) tagab õhusõiduki kapteni ja õhusõiduki pardal olevate relvastatud isikute omavahelise informeerituse nende arvust ning istekohtade asukohast;“;

10) paragrahvi 466 lõige 11 muudetakse ja sõnastatakse järgmiselt:
„(11) Julgestusinstruktori esmase ja korduva sertifikaadi taotluse läbivaatamise eest tasutakse riigilõivu riigilõivuseaduses sätestatud määras.“;

[bookmark: _Hlk207116035]11) paragrahvi 469 lõike 2 punktid 10–14 muudetakse ja asendatakse punktidega 10–18 järgmiselt:
„10) heakskiidetud veoettevõtja julgestuse eest vastutamine;
11) lennujaamavarude kokkuleppelise tarnija julgestuse eest vastutamine;
12) julgestusinstruktori sertifikaat;
13) lennuettevõtja julgestuse eest vastutamine;
14) julgestusotstarbelise läbivaatuse, juurdepääsukontrolli või muude julgestusmeetmete kohaldamine mujal kui lennujaama või kopteriväljaku julgestuspiirangualal;
15) julgestusotstarbelise läbivaatuse, juurdepääsukontrolli või muude julgestusmeetmete kohaldamise eest vastutamine mujal kui lennujaama või kopteriväljaku julgestuspiirangualal;
16) saatjata juurdepääsu omamine lennukaubale või -postile, lennuettevõtja postile, lennuettevõtja saadetistele, pardavarudele või lennujaamavarudele, mille suhtes on kohaldatud julgestusmeetmeid;
17) Euroopa Liidu lennundusjulgestuse valideerija;
18) administraatori õiguste või järelevalveta ja piiranguteta juurdepääsu omamine ettevõtte kriitilistele info- ning sidetehnoloogiasüsteemidele ja andmetele ning riikliku tsiviillennunduse julgestusprogrammi kohaselt tsiviillennunduse julgestusega seotud eesmärgil kasutatavatele andmetele või kes on muul viisil kindlaks määratud ettevõtte riskihindamises.“;

12) paragrahvi 469 lõikes 6 asendatakse tekstiosa „punktides 4–9 ja 11–14“ tekstiosaga „punktides 4–11 ja 13–18 nimetatud ülesandeid.”;

13) paragrahvi 469 lõikes 8 asendatakse tekstiosa „punktides 12–14“ tekstiosaga „punktides 14–16 ja 18“;

14) paragrahvi 4612 pealkiri muudetakse ja sõnastatakse järgmiselt:
„§ 4612. Kauba, posti, lennujaamavarude ja pardavarude julgestusmeetmete kohaldamine ning selle eest vastutavad isikud ja nende tunnustamine“;

15) paragrahvi 4612 lõikes 1 asendatakse tekstiosa „esindaja teenuseid kasutav kaubasaatja“ tekstiosaga „heakskiidetud veoettevõtja“;

16) paragrahvi 4612 lõige 2 muudetakse ja sõnastatakse järgmiselt:
„(2) Lennujaamavarude ja pardavarude julgestusmeetmete kohaldamise eest vastutavad vastavalt Euroopa Parlamendi ja nõukogu määrusele (EÜ) nr 300/2008, komisjoni määrustele (EÜ) nr 272/2009 ning (EL) nr 2015/1998 lennuettevõtja, lennujaamavarude või pardavarude kokkuleppeline tarnija või tuntud tarnija.“;

17) paragrahvi 4612 lõige 4 muudetakse ja sõnastatakse järgmiselt:
„(4) Tuntud saatjal, kokkuleppelisel esindajal, lennujaamavarude ja pardavarude kokkuleppelisel tarnijal ning heakskiidetud veoettevõtjal peab olema Transpordiameti otsusega tunnustus.“;

18) paragrahvi 4612 lõige 6 muudetakse ja sõnastatakse järgmiselt:
„(6) Lisaks käesoleva paragrahvi lõikes 5 nimetatud andmetele ja dokumentidele peab kokkuleppelise esindaja, lennujaamavarude ja pardavarude kokkuleppelise tarnija või heakskiidetud veoettevõtja tunnustamist taotlev isik esitama:
1) julgestuskäsiraamatu;
2) komisjoni määruse (EL) nr 2015/1998 kohase allkirjastatud kohustuste deklaratsiooni.“;

19) paragrahvi 4612 täiendatakse lõikega 61 järgmises sõnastuses:
„(61) Transpordiamet otsustab käesoleva paragrahvi lõikes 4 nimetatud isikute tunnustamise, tunnustamise otsuse kehtivuse pikendamise või sellest keeldumise 90 päeva jooksul taotluse ja kõigi nõutavate dokumentide esitamisest arvates. Transpordiamet võib otsuse tegemise tähtaega üks kord kuni 90 päeva võrra pikendada, kui see on vajalik juhtumi keerukuse tõttu.“;

20) paragrahvi 4612 lõige 8 muudetakse ja sõnastatakse järgmiselt:
„(8) Transpordiamet tunnustab tuntud saatjat, kokkuleppelist esindajat, lennujaamavarude ja pardavarude kokkuleppelist tarnijat ning heakskiidetud veoettevõtjat, kui nad vastavad komisjoni määruses (EL) nr 2015/1998 sätestatud nõuetele.“;

21) paragrahvi 4612 lõikes 10 asendatakse tekstiosa „60 päeva enne tunnustuse“ tekstiosaga „90 päeva enne tunnustamise otsuse“;

22) paragrahvi 4612 lõiked 11 ja 12 muudetakse ja sõnastatakse järgmiselt:
„(11) Transpordiamet keeldub tuntud saatja, kokkuleppelise esindaja, lennujaamavarude või pardavarude kokkuleppelise tarnija või heakskiidetud veoettevõtja tunnustamisest või tunnustamise otsuse kehtivuse pikendamisest, kui:
1) esitatud julgestuskäsiraamat või allkirjastatud kohustuste deklaratsioon ei vasta komisjoni määruse (EL) nr 2015/1998 nõuetele;
2) tegevuskoha kohapealse kontrolli käigus tuvastatakse, et menetlusosaline ei kohalda käesolevas seaduses ja komisjoni määruses (EL) nr 2015/1998 tema suhtes kehtestatud nõudeid;
3) tegevuskoha kohapealse kontrolli käigus tuvastatakse, et menetlusosaline ei kohalda nõuetekohaselt oma julgusetuskäsiraamatus kehtestatud meetmeid;
4) julgestuse eest vastutava isiku puhul esineb käesoleva seaduse § 469 lõikes 4 sätestatud asjaolu;
5) menetlusosaline on esitanud tahtlikult valeandmeid, mis võiksid mõjutada taotluse läbivaatamist ning mille esitamata jätmise korral tuleks tunnustuse andmisest või muutmisest keelduda käesoleva lõike punktides 1–3 sätestatud alustel;
6) menetlusosaline ei esita vähemalt 90 päeva enne tunnustuse kehtivuse lõppu taotlust tunnustamise otsuse kehtivuse pikendamiseks.

(12) Transpordiamet võib keelduda tuntud saatja, kokkuleppelise esindaja, lennujaamavarude või pardavarude kokkuleppelise tarnija või heakskiidetud veoettevõtja tunnustamisest või tunnustamise otsuse kehtivuse pikendamisest, kui julgestuse eest vastutava isiku puhul esineb käesoleva seaduse § 469 lõikes 5 sätestatud asjaolu.“;

23) paragrahvi 4612 lõikes 13 asendatakse sõna „tunnustuse“ sõnaga „tunnustamise“;

24) paragrahvi 4612 lõike 14 sissejuhatav lauseosa ja punkt 1 muudetakse ning sõnastatakse järgmiselt:
„Transpordiamet võib tunnustamise otsuse kehtetuks tunnistada, kui:
1) riikliku järelevalve käigus tuvastatakse, et tuntud saatja, kokkuleppeline esindaja, lennujaamavarude või pardavarude kokkuleppeline tarnija või heakskiidetud veoettevõtja ei kohalda komisjoni määruses (EL) nr 2015/1998 tema suhtes kehtestatud nõudeid;“;

25) paragrahvi 4612 lõike 14 punkt 3 muudetakse ja sõnastatakse järgmiselt:
„3) riikliku järelevalve käigus tuvastatakse, et kokkuleppeline esindaja, lennujaamavarude või pardavarude kokkuleppeline tarnija või heakskiidetud veoettevõtja ei kohalda nõuetekohaselt oma julgestuskäsiraamatus sätestatud meetmeid.“;

26) paragrahvi 4612 lõige 15 muudetakse ja sõnastatakse järgmiselt:
„(15) Tuntud saatja, kokkuleppelise esindaja, lennujaamavarude või pardavarude kokkuleppelise tarnija ja heakskiidetud veoettevõtja tunnustamise taotluse ning tunnustamise otsuse kehtivuse pikendamise taotluse läbivaatamise eest tasutakse riigilõivu riigilõivuseaduses sätestatud määras.“;

27) paragrahvi 4612 täiendatakse lõigetega 16 ja 17 järgmises sõnastuses:
„(16) Lennuettevõtja Euroopa Liidu välise riigi lennujaamast kauba ja posti vedaja staatuse määramise taotluse läbivaatamise eest tasutakse riigilõivu riigilõivuseaduses sätestatud määras.

(17) Euroopa Liidu lennundusjulgestuse valideerija tunnustamise taotluse läbivaatamise eest tasutakse riigilõivu riigilõivuseaduses sätestatud määras.“;

28) paragrahvi 4618 muudetakse ja sõnastatakse järgmiselt:
„4618. Julgestusmeetmeid kohaldavale isikule esmase ja korduva sertifikaadi väljaandmise taotluse läbivaatamine

(1) Isikud, kes teostavad isikute, nendega kaasas olevate esemete, käsipagasi, registreeritud pagasi, posti ja kauba julgestusalast läbivaatust, sõidukite kontrolli, lennuvälja ja kopteriväljaku julgestuspiirangualadele juurdepääsu kontrolli ja patrullimist või lennuettevõtja posti ja saadetiste, pardavarude ja lennujaamavarude läbivaatust muude vahenditega kui käsitsi või visuaalselt, peavad omama Transpordiameti väljastatud sertifikaati. 

(2) Transpordiamet väljastab käesoleva paragrahvi lõikes 1 nimetatud isikule sertifikaadi kui taotleja:
1) on Eesti alaline elanik või Euroopa Liidu või NATO liikmesriigi kodanik;
2) on täisealine ja teovõimega füüsiline isik;
3) on edukalt läbinud taustakontrolli;
4) omab tööülesannete täitmiseks vajalikke komisjoni rakendusmääruses (EL) nr 2015/1998 sätestatud julgestusmeetmeid kohaldavale isikule esitatud nõuete kohaseid teadmisi ja oskusi;
5) on läbinud tööülesannete täitmiseks vajaliku komisjoni rakendusmääruse (EL) nr 2015/1998 nõuetele vastava koolituse.

(3) Transpordiamet keeldub käesoleva paragrahvi lõikes 1 nimetatud isikule sertifikaadi väljaandmisest kui taotleja:
1) ei vasta käesoleva paragrahvi lõikes 2 sätestatud nõuetele;
2) suhtes esineb käesoleva seaduse § 469 lõikes 4 sätestatud asjaolu.

(4) Transpordiamet võib keelduda käesoleva paragrahvi lõikes 1 nimetatud isikule sertifikaadi väljaandmisest kui taotleja suhtes esineb käesoleva seaduse § 469 lõikes 5 sätestatud asjaolu.

(5) Käesoleva paragrahvi lõikes 1 nimetatud isiku, kes teostab isikute, nendega kaasas olevate esemete, käsipagasi, registreeritud pagasi, lennuettevõtja posti ja saadetiste, posti, kauba, pardavarude ja lennujaamavarude julgestusalast läbivaatust ning sõidukite kontrolli, sertifikaat kehtib kolm aastat.

(6) Käesoleva paragrahvi lõikes 1 nimetatud isiku, kes teostab lennuvälja või kopteriväljaku julgestuspiirangualadele juurdepääsu kontrolli ning patrulle, sertifikaat kehtib viis aastat.

(7) Sertifikaadi korduval taotlemisel tuleb sertifikaati omaval käesoleva paragrahvi lõikes 1 nimetatud isikul esitada taotlus Transpordiametile vähemalt 3 kuud enne sertifikaadi kehtivuse lõppemist.

(8) Transpordiamet tunnistab käesoleva paragrahvi lõikes 1 nimetatud isiku sertifikaadi väljaandmise otsuse kehtetuks:
1) kui isiku suhtes esineb käesoleva seaduse § 469 lõikes 4 sätestatud asjaolu;
2) julgestusmeetmeid kohaldava isiku taotluse alusel.

(9) Käesoleva paragrahvi lõikes 1 nimetatud isiku sertifikaadi võib täielikult või osaliselt kehtetuks tunnistada kui:
1) riikliku järelevalve käigus ilmneb, et isikul ei ole nõutaval tasemel teadmisi või oskusi;
2) isiku suhtes esineb käesoleva seaduse § 469 lõikes 5 sätestatud asjaolu.

(10) Täpsemad nõuded käesoleva paragrahvi lõikes 1 nimetatud isiku koolitusele, koolituse läbiviimise sagedusele ja dokumenteerimisele kehtestab valdkonna eest vastutav minister määrusega.

(11) Käesoleva paragrahvi lõikes 1 nimetatud isiku esmase ja korduva sertifitseerimise taotluse läbivaatamise eest tasutakse riigilõivu riigilõivuseaduses sätestatud määras.“;

29) paragrahvi 4621 lõike 3 esimene lause muudetakse ja sõnastatakse järgmiselt:
„Kui isik taotleb kaugpiloodi pädevustunnistust avatud kategooria A2-alamkategoorias, peab ta vastama komisjoni rakendusmääruse (EL) 2019/947 lisa A osa punkti UAS.OPEN.030 lõikes 2, ning kui isik taotleb kaugpiloodi pädevust erikategoorias, peab ta vastama nimetatud rakendusmääruse lisa B osa punktides UAS.STS-01.020 või UAS.STS-02.020 sätestatud nõuetele.“;

30) paragrahvi 4621 lõiget 4 täiendatakse pärast tekstiosa „välja“ tekstiosaga „A2-alamkategooria või erikategooria“;

31) paragrahvi 4621 lõige 5 muudetakse ja sõnastatakse järgmiselt:
„(5) Kaugpiloodi A1- ja A3-alamkategooria ning A2-alamkategooria teooriaeksamile registreerimise taotluse läbivaatamise ning erikategooria kaugpiloodi pädevustunnistuse väljaandmise taotluse läbivaatamise eest tasutakse riigilõivu riigilõivuseaduses sätestatud määras.“;

32) paragrahvi 4624 lõige 9 muudetakse ja sõnastatakse järgmiselt:
[bookmark: _Hlk210900039]„(9) Käitamisloa taotluse, käitamisloa muutmise taotluse ja käitamisloa pikendamise taotluse läbivaatamise ning käitamisloa hoidmise eest tasutakse riigilõivu riigilõivuseaduses sätestatud määras.“;

33) paragrahvi 4624 täiendatakse lõikega 10 järgmises sõnastuses:
„(10) Mehitamata õhusõiduki süsteemi piiriülese käitamise taotluse, piiriülese käitamise loa muutmise taotluse läbivaatamine ning piiriülese käitamisloa hoidmise eest tasutakse riigilõivu riigilõivuseaduses sätestatud määras.“;
34) paragrahvi 4625 lõiget 4 täiendatakse pärast tekstiosa „taotluse“ tekstiosaga „, pädevustunnistuse muutmise taotluse ning pädevustunnistuse taastamise taotluse“;

35) paragrahvi 4626 lõike 1 punkti 3 asendatakse sõnad „lisa C“ sõnadega „lisa B“;

36) paragrahvi 59 täiendatakse lõikega 16 järgmises sõnastuses:
„(16) Transpordiameti kui riikliku järelevalveasutuse ja pädeva asutuse tekkivad kulud järelevalvest aeronavigatsiooniteenuse osutajate ohutu ning tõhusa tegutsemise üle käesoleva seaduse § 7 lõike 7 ja lõike 10 tähenduses ning arvestades komisjoni rakendusmääruse (EL) 2019/317 artikli 22 lõike 1 punkti a ning Euroopa Parlamendi ja nõukogu määrust (EL) 2018/1139, kaetakse osaliselt õhuruumi kasutajate makstavatest tasudest. Transpordiamet tagab oma tegevusalade kulude lahususe.“;

37) paragrahvi 601 lõike 2 punktis 6 asendatakse sõna „lennuväljavarude“ sõnaga „lennujaamavarude“ ning tekstiosa „esindaja teenuseid kasutava kaubasaatja,“ sõnaga „heakskiidetud“;

38) seadust täiendatakse uue §-ga 6057 järgmises sõnastuses:
„§ 6057. Vastutuskindlustuslepinguta õhusõiduki käitamine

(1) Kehtiva vastutuskindlustuslepinguta õhusõiduki käitamisel – 
karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik – 
karistatakse rahatrahviga kuni 13000 eurot.“.


[bookmark: _Hlk68728150]§ 2. Riigilõivuseaduse muutmine

Riigilõivuseaduses tehakse järgmised muudatused:

1) paragrahvi 1202 tekstis, §-i 1204 lõikes 2 ning §-i 1206 lõigetes 5 ja 6 asendatakse arv „18“ arvuga „30“;

2) paragrahvi 1203 tekstis asendatakse arv „50“ arvuga „60“;

3) paragrahvi 1205 tekst muudetakse ja sõnastatakse järgmiselt:
„Ühenduse tegevusloa kinnitatud ärakirja taotluse läbivaatamise eest tasutakse riigilõivu:
1) Eesti liiklusregistris registreeritud sõiduki puhul 30 eurot;
2) välisriigis registreeritud sõiduki puhul 50 eurot.“;

4) paragrahvi 1206 lõikes 1 asendatakse arv „10“ arvuga „15“;

5) paragrahvi 1421 lõige 3 muudetakse ja sõnastatakse järgmiselt:
„(3) Õhusõiduki registreerimistunnuse väljastamise eest tasutakse riigilõivu 1835 eurot ning omaniku soovile vastava registreerimistunnuse väljastamise eest tasutakse täiendavalt riigilõivu 1835 eurot.“;

6) paragrahvi 1422 lõikes 1 asendatakse tekstiosa „Õhusõiduki“ tekstiosaga „EASA õhusõiduki“;

7) paragrahvi 1422 täiendatakse lõikega 11 järgmises sõnastuses:
„(11) Õhusõiduki lennukõlblikkussertifikaadi taotluse läbivaatamise eest tasutakse riigilõivu suurimast lubatud stardimassist (MTOW) lähtuvalt järgmiselt:
1) MTOW õhusõidukil kuni 750 kg – 90 eurot;
2) MTOW õhusõidukil 750–5700 kg – 360 eurot;
3) MTOW õhusõidukil üle 5700 kg – 820 eurot.“;

8) paragrahvi 1422 lõikes 2 asendatakse arv „90“ arvuga „180“;

9) paragrahvi 1422 täiendatakse lõikega 3 järgmises sõnastuses:
„(3) Õhusõiduki ekspordi lennukõlblikkussertifikaadi taotluse läbivaatamise eest tasutakse riigilõivu 210 eurot.“;

10) paragrahvi 1423 muudetakse ja sõnastatakse järgmiselt:
„(1) Õhusõiduki lennukõlblikkuse kontrolli sertifikaadi taotluse läbivaatamise eest tasutakse riigilõivu suurimast lubatud stardimassist (MTOW) lähtuvalt järgmiselt:
1) MTOW õhusõidukil kuni 750 kg – 450 eurot;
2) MTOW õhusõidukil 750–5700 kg – 1800 eurot;
3) MTOW õhusõidukil üle 5700 kg – 100 × kaalukoefitsient „K” (kus K = MTOW (kilogrammides): 1000) + 1300 eurot.

(2) Õhusõiduki lennukõlblikkuse kontrolli sertifikaadi taotluse läbivaatamise eest soovituse alusel tasutakse riigilõivu suurimast lubatud stardimassist (MTOW) lähtuvalt järgmiselt:
1) MTOW õhusõidukil kuni 750 kg – 90 eurot;
2) MTOW õhusõidukil 750–5700 kg – 180 eurot;
3) MTOW õhusõidukil üle 5700 kg – 360 eurot.“;

11) paragrahvi 1425 lõikest 1, 1428 lõigetest 1–2 jäetakse välja sõna „esmase“;

12) paragrahvi 14210 lõike 1 punktid 1 ja 2 muudetakse ning sõnastatakse järgmiselt:
„1) lennujuhiõpilase, erapiloodi, kontrollpiloodi, purilennuki, õhupalli, ülikergõhusõiduki ja kergõhusõiduki piloodi ning lennundustehnilise töötaja taotluse puhul 70 eurot;
2) ameti- ja liinipiloodi, teise piloodi, lennujuhi, lennuinformaatori taotluse puhul 130 eurot.“;

13) paragrahvi 14210 lõike 2 punktid 1 ja 2 muudetakse ning sõnastatakse järgmiselt:
„1) erapiloodi, kontrollpiloodi, purilennuki, õhupalli, ülikergõhusõiduki ja kergõhusõiduki piloodi ning lennundustehnilise töötaja taotluse puhul 35 eurot;
2) ameti- ja liinipiloodi, teise piloodi, lennujuhi ja lennuinformaatori taotluse puhul 80 eurot.“;

14) paragrahvi 14210 lõikes 4 asendatakse arv „15“ arvuga „30“;

15) paragrahvi 14210 lõikes 6 asendatakse arv „4“ arvuga „10“;

16) paragrahvi 14214 lõikes 4 asendatakse sõna „väljaandmise“ tekstiosaga „esmase taotluse läbivaatamise“ ning asendatakse arv „100“ arvuga „1280“;

17) paragrahvi 14214 lõikes 5 asendatakse arv „100“ arvuga „810“;

18) paragrahv 14217 muudetakse ning sõnastatakse järgmiselt:
„(1) Õhusõiduki hooldusorganisatsiooni sertifikaadi esmase taotluse või muutmise taotluse läbivaatamise eest tasutakse riigilõivu, lähtudes taotletavast pädevusest:
1) õhusõiduki hoolduse A1 pädevuse lisamise taotluse puhul 3500 eurot;
2) õhusõiduki hoolduse A2 pädevuse lisamise taotluse puhul 1250 eurot;
3) õhusõiduki hoolduse A3 pädevuse lisamise taotluse puhul 2500 eurot;
4) õhusõiduki hoolduse A4 pädevuse lisamise taotluse puhul 1000 eurot;
5) õhusõiduki mootori või abijõuseadme hoolduse B1 pädevuse lisamise taotluse puhul 2000 eurot;
6) õhusõiduki mootori või abijõuseadme hoolduse B2 pädevuse lisamise taotluse puhul 1250 eurot;
7) õhusõiduki mootori või abijõuseadme hoolduse B3 pädevuse lisamise taotluse puhul 700 eurot;
8) õhusõiduki komponendi hoolduse C1 kuni C20 ning eritööde D1 pädevuse lisamise taotluse puhul 700 eurot.

(2) Hooldusorganisatsiooni sertifikaadile iga uue piirangu lisamisel lõikes 1 nimetatud pädevuse kohta tasutakse riigilõivu 50 protsenti käesoleva paragrahvi lõike 1 punktides 1-8 nimetatud pädevuse eest tasutavast riigilõivumäärast.

(3) Õhusõiduki hooldusorganisatsiooni sertifikaadi hoidmise eest tasutakse iga aasta kohta riigilõivu 25 protsenti käesoleva paragrahvi lõikes 1 sätestatud pädevuse eest tasutavast riigilõivumäärast.

(4) Hooldusorganisatsiooni sertifikaadi muutmise taotluse, mis ei ole seotud käesoleva paragrahvi lõikes 1 nimetatud pädevuse või lõikes 2 nimetatud piirangu lisamise taotlusega, läbivaatamise eest tasutakse riigilõivu 1000 eurot.

(5) Euroopa Parlamendi ja nõukogu määruse (EL) 2018/1139 artikli 2 lõike 3 punktis d nimetatud õhusõiduki hooldusorganisatsiooni sertifikaadi esmase taotluse või muutmise taotluse läbivaatamise eest tasutakse riigilõivu, lähtudes taotletavast pädevusest järgmiselt:
1) õhusõiduki hoolduse A1 pädevuse lisamise taotluse puhul 1750 eurot;
2) õhusõiduki hoolduse A2 pädevuse lisamise taotluse puhul 625 eurot;
3) õhusõiduki hoolduse A3 pädevuse lisamise taotluse puhul 1225 eurot;
4) õhusõiduki hoolduse A4 pädevuse lisamise taotluse puhul 500 eurot;
5) õhusõiduki mootori või abijõuseadme hoolduse B1 pädevuse lisamise taotluse puhul 1000 eurot;
6) õhusõiduki mootori või abijõuseadme hoolduse B2 pädevuse lisamise taotluse puhul 625 eurot;
7) õhusõiduki mootori või abijõuseadme hoolduse B3 pädevuse lisamise taotluse puhul 350 eurot;
8) õhusõiduki komponendi hoolduse C1 kuni C20 ning eritööde D1 pädevuse lisamise taotluse puhul 250 eurot.

(6) Hooldusorganisatsiooni sertifikaadile iga uue piirangu lisamisel lõikes 1 nimetatud pädevuse kohta tasutakse riigilõivu 50 protsenti käesoleva paragrahvi lõike 5 punktides 1-8 nimetatud pädevuse eest tasutavast riigilõivumäärast.

(7) Käesoleva paragrahvi lõikes 5 nimetatud hooldusorganisatsiooni sertifikaadi muutmise taotluse, mis ei ole seotud käesoleva paragrahvi lõikes 1 nimetatud pädevuse või lõikes 2 nimetatud piirangu lisamise taotlusega, läbivaatamise eest tasutakse riigilõivu 500 eurot.

(8) Käesoleva paragrahvi lõikes 5 nimetatud hooldusorganisatsiooni sertifikaadi hoidmise eest tasutakse iga aasta kohta riigilõivu 25 protsenti käesoleva paragrahvi lõike 1 punktides 1-8 nimetatud pädevuse eest tasutavast riigilõivumäärast.

19) paragrahvi 14220 pealkirja ning lõikeid 1 ja 2 täiendatakse pärast sõna „loa“ tekstiosaga „, tunnustamise otsuse“;

20) paragrahvi 14221 lõiget 1 täiendatakse pärast sõna „väljatrüki“ sõnadega „või tõendi“;

21) paragrahvi 14221 lõigetes 1–3 asendatakse arv „5“ arvuga „30“;

22) paragrahv 14222 muudetakse ja sõnastatakse järgmiselt:
„§ 14222. Julgestusinstruktori esmase ja korduva sertifikaadi väljaandmise taotluse läbivaatamine

(1) Julgestusinstruktori esmase sertifikaadi taotluse läbivaatamise eest tasutakse riigilõivu 53 eurot iga komisjoni rakendusmääruse (EL) nr 2015/1998 lisa peatükis 11.2 nimetatud lennundusjulgestusalase koolituse läbiviimise pädevuse kohta.

(2) Julgestusinstruktori korduva sertifikaadi taotluse läbivaatamise eest tasutakse riigilõivu 27 eurot iga taotletava komisjoni rakendusmääruse (EL) nr 2015/1998 lisa peatükis 11.2 nimetatud lennundusjulgestusalase koolituse läbiviimise pädevuse kohta.“;

23) paragrahv 14223 muudetakse ja sõnastatakse järgmiselt:
„§ 14223. Julgestusmeetmeid kohaldava isiku esmase ja korduva sertifikaadi väljaandmise taotluse läbivaatamine 

Julgestusmeetmeid kohaldava isiku esmase ja korduva sertifikaadi väljaandmise taotluse läbivaatamise eest tasutakse riigilõivu 20 eurot iga taotletava komisjoni rakendusmääruse (EL) nr 2015/1998 lisa peatükis 11.2 nimetatud  pädevuse kohta.“;

24) paragrahvid 14224–14226 muudetakse ja sõnastatakse järgmiselt:
[bookmark: _Hlk201736523]„§ 14224. Lennujaamavarude ja pardavarude kokkuleppelise tarnija tunnustamise taotluse ning tunnustamise otsuse kehtivuse pikendamise taotluse läbivaatamine

Lennujaamavarude ja pardavarude kokkuleppelise tarnija tunnustamise taotluse ning tunnustamise otsuse kehtivuse pikendamise taotluse läbivaatamise eest tasutakse riigilõivu 400 eurot.

§ 14225. Tuntud saatja tunnustamise taotluse ja tunnustamise otsuse kehtivuse pikendamise taotluse läbivaatamine
[bookmark: para142b25lg1]
Tuntud saatja tunnustamise taotluse ja tunnustamise otsuse kehtivuse pikendamise taotluse läbivaatamise eest tasutakse riigilõivu 385 eurot.

[bookmark: _Hlk201217303]§ 14226. Kokkuleppelise esindaja tunnustamise taotluse ja tunnustamise otsuse kehtivuse pikendamise taotluse läbivaatamine

Kokkuleppelise esindaja tunnustamise taotluse ja tunnustamise otsuse kehtivuse pikendamise taotluse läbivaatamise eest tasutakse riigilõivu 400 eurot.“;

25) paragrahvi 14232 tekst muudetakse ja sõnastatakse järgmiselt:
„Salongitöötaja tunnistuse taotluse, tunnistuse muutmise taotluse ja duplikaadi taotluse läbivaatamise eest tasutakse riigilõivu 50 eurot.“;

26) paragrahv 14238 muudetakse ja sõnastatakse järgmiselt:
[bookmark: _Hlk219822857]„§ 14238. Kaugpiloodi teooriaeksamile registreerimise taotluse ja pädevustunnistuse väljaandmise taotluse läbivaatamine

[bookmark: _Hlk219836949](1) A1- ja A3-alamkategooria kaugpiloodi teooriaeksamile registreerimise taotluse läbivaatamise eest tasutakse riigilõivu 15 eurot.

(2) A2-alamkategooria kaugpiloodi teooriaeksamile registreerimise taotluse läbivaatamise eest tasutakse riigilõivu 20 eurot.

[bookmark: _Hlk219213470](3) Erikategooria kaugpiloodi pädevustunnistuse väljaandmise taotluse läbivaatamise eest tasutakse riigilõivu 20 eurot.“;

[bookmark: _Hlk177486764]27) paragrahvis 14239 asendatakse arv „30“ arvuga „100“;

28) paragrahvi 14240 muudetakse ja sõnastatakse järgmiselt:
„§ 14240. Mehitamata õhusõiduki süsteemi erikategoorias käitamisloa taotluse, käitamisloa muutmise taotluse, käitamisloa pikendamise taotluse, piiriülese käitamisloa taotluse ja piiriülese käitamisloa muutmise taotluse läbivaatamine ning käitamisloa hoidmine

(1) Mehitamata õhusõiduki süsteemi erikategoorias käitamisloa taotluse, käitamisloa muutmise taotluse ja käitamisloa pikendamise taotluse eest tasutakse riigilõivu 550 eurot.

(2) Kui käitamisluba antakse välja kauemaks kui üheks aastaks, tasutakse käitamisloa hoidmise eest iga aasta kohta riigilõivu 550 eurot.

(3) Mehitamata õhusõiduki süsteemi piiriülese käitamisloa taotluse ja piiriülese käitamisloa muutmise taotluse läbivaatamise ning piiriülese käitamisloa hoidmise eest tasutakse riigilõivu 340 eurot.“;

29) paragrahv 14241 muudetakse ja sõnastatakse järgmiselt:
„§ 14241. Kerge mehitamata õhusõiduki süsteemi käitaja pädevustunnistuse taotluse, pädevustunnistuse muutmise ja taastamise taotluse läbivaatamine ning pädevustunnistuse hoidmine

(1) Kerge mehitamata õhusõiduki süsteemi käitaja pädevustunnistuse taotluse läbivaatamise eest tasutakse riigilõivu 2500 eurot.

(2) Kerge mehitamata õhusõiduki süsteemi käitaja pädevustunnistuse muutmise taotluse läbivaatamise eest tasutakse riigilõivu 1000 eurot.

(3) Kerge mehitamata õhusõiduki süsteemi käitaja pädevustunnistuse taastamise taotluse läbivaatamise eest tasutakse riigilõivu 1000 eurot.

(4) Pädevustunnistuse hoidmise eest tasutakse iga aasta kohta riigilõivu 1000 eurot.“;

30) paragrahvi 14242 pealkiri muudetakse ja sõnastatakse järgmiselt:
„§ 14242. Mehitamata õhusõiduki kaugpilootide koolitusorganisatsiooni sertifikaadi väljaandmise, sertifikaadi muutmise ja sertifikaadi taastamise taotluse läbivaatamine ning sertifikaadi hoidmine“;

31) paragrahvi 14242 lõikes 1 asendatakse arv „300“ arvuga „1640“;

32) paragrahvi 14242 täiendatakse lõikega 21 järgmises sõnastuses:
„(21) Sertifikaadi taastamise taotluse läbivaatamise eest tasutakse riigilõivu 1000 eurot.“;

33) paragrahvi 14242 lõikes 3 asendatakse arv „50“ arvuga „500“;

[bookmark: _Hlk215649954][bookmark: _Hlk208506744][bookmark: _Hlk215650197]34) paragrahvid 14243–14285 loetakse §-deks 14251–14293 ning seaduse 6. jao 1. jaotise 1. alljaotist täiendatakse uute §-dega 14243–14250 järgmises sõnastuses:
„§ 14243. Heakskiidetud veoettevõtja tunnustamise taotluse ja tunnustamise otsuse kehtivuse pikendamise taotluse läbivaatamine

(1) Heakskiidetud veoettevõtja tunnustamise taotluse läbivaatamise eest tasutakse riigilõivu 385 eurot.

(2) Heakskiidetud veoettevõtja tunnustamise otsuse kehtivuse pikendamise taotluse läbivaatamise eest tasutakse riigilõivu 385 eurot.

§ 14244. Mürasertifikaadi taotluse ning muutmise taotluse läbivaatamine ja sertifikaadi hoidmine

[bookmark: _Hlk215650470](1) Mürasertifikaadi taotluse läbivaatamise eest tasutakse riigilõivu 140 eurot.

(2) Mürasertifikaadi muutmise taotluse läbivaatamise eest tasutakse riigilõivu 75 eurot.

§ 14245. Õhusõiduki hooldusprogrammi kooskõlastamine

Õhusõiduki hooldusprogrammi kooskõlastamise eest tasutakse riigilõivu suurimast lubatud stardimassist (MTOW) lähtuvalt järgmiselt:
1) MTOW õhusõidukil kuni 750 kg – 45 eurot;
2) MTOW õhusõidukil 750–5700 kg – 90 eurot;
3) MTOW õhusõidukil üle 5700 kg – 180 eurot.

§ 14246. Mitte-EASA õhusõiduki muudatustööde kooskõlastamine

(1) Mitte-EASA õhusõiduki väikese muudatustöö kooskõlastamise eest tasutakse riigilõivu 150 eurot. Väike muudatustöö on õhusõiduki tehniline muudatus, mis ei avalda märkimisväärset mõju õhusõiduki massile, raskuskeskmele, konstruktsiooni tugevusele, töökindlusele, käitamise omadustele ega muudele lennukõlblikkust mõjutavatele näitajatele.

(2) Mitte-EASA õhusõiduki ulatusliku tehnilise muudatustöö kooskõlastamise eest tasutakse riigilõivu 550 eurot. Ulatuslik muudatustöö on muu tehniline muudatus, mis ei vasta käesoleva paragrahvi lõikes 1 sätestatud tingimustele.

[bookmark: _Hlk210325789]§ 14247. Lennuettevõtja Euroopa Liidu välise riigi lennujaamast kauba ja posti vedaja staatuse määramise taotluse läbivaatamine ning nõude täitmisest vabastamise taotluse läbivaatamine

[bookmark: _Hlk215650721](1) Lennuettevõtja Euroopa Liidu välise riigi lennujaamast kauba ja posti vedaja staatuse määramise taotluse läbivaatamise eest tasutakse riigilõivu 395 eurot.

(2) Euroopa Liidu välise riigi lennujaamast kauba ja posti vedaja staatuseta lennuettevõtja üksiku juhulennu teostamisel komisjoni rakendusmääruse (EL) nr 2015/1998 nõude täitmisest vabastamise taotluse läbivaatamise eest tasutakse riigilõivu 100 eurot.

[bookmark: _Hlk210323996]§ 14248. Euroopa Liidu lennundusjulgestuse valideerija tunnustamise taotluse läbivaatamine

[bookmark: _Hlk215650830]Euroopa Liidu lennundusjulgestuse valideerija tunnustamise taotluse läbivaatamise eest tasutakse riigilõivu 53 eurot.

§ 14249. Tsiviillennunduse valdkonna ühisnormidest erandi taotluse läbivaatamine ning erandi otsuse hoidmine

[bookmark: _Hlk215651420](1) Euroopa Parlamendi ja nõukogu määruse (EL) 2018/1139 artiklis 71 nimetatud erandi taotluse läbivaatamise eest tasutakse riigilõivu 1370 eurot.

(2) Euroopa Parlamendi ja nõukogu määruse (EL) 2018/1139 artiklis 71 nimetatud erandi otsuse hoidmise eest tasutakse riigilõivu 680 eurot.

§ 14250. Dokumendi ärakirja ja väljavõtte õigsuse kinnitamine
[bookmark: para336lg1]
(1) Piloodi taotluse alusel lennundusloa ja tervisetõendi õigsuse kinnitamise eest tasutakse riigilõivu 30 eurot.

(2) Muu lennundusseaduse alusel vormistatud dokumendi ärakirja või väljavõtte õigsuse kinnitamise eest tasutakse riigilõivu 3 eurot iga lehekülje eest.“.


§ 3. Seaduse jõustumine

Käesolev seadus jõustub 2027. aasta 1. jaanuaril.

Lauri Hussar
Riigikogu esimees



Tallinn, „.....“....................2026. a



Algatab Vabariigi Valitsus 
„.....“.......................2026. a

Vabariigi Valitsuse nimel

